VEGA og Live Nation præsenterer

**Legendariske Manowar fylder VEGA med true metal***Manowar er på 32. år stadig den mest energiske bannerfører for true metalgenren og d. 4. marts gennembuldrer deres tunge lydmur Store VEGA. Bandet er netop nu på turne med deres seneste album,* Lord of Steel*.*

**Metallegender**

Når man har været en del af metal-scenen siden 1980 og har startet samt defineret true metalgenren, kan man kun betegnes som legendarisk. Og det er netop, hvad amerikanske Manowar er. Deres tunge og voldsomt bombastisk lyd fyldes af tekster om nordisk mytologi, magi og heavy metal. Manowars koncert i Store VEGA er en eksklusiv mulighed for at nyde metallegenderne i mere intime rammer end vanligt.

Det bombastiske udtryk fik allerede i 1984 bandet i Guiness Rekordbog som det højest-spillende band i verden. Siden da har de presset decibelmåleren ud over den rekord to gange. Bandet har også rekorden for at have spillet den længste heavy metal-koncert efter at have spillet en fem timer og et minut lang koncert i Bulgarien.

**Blæser dit hoved af**

Manowar fortsætter det musikalske metal-frontalangreb på verden med deres nye album – det tolvte i rækken - *Lord of Steel*. Albummet er, modsat sin forgænger fra 2007 *Gods Of War,* ikke et konceptalbum, men et album fyldt med sange, som fastholder Manowars vision af retfærdighed og ære blandet med brutalitet og rå power.   
  
Bassist Joey DeMaio har udtalt, at fans kan forvente at få blæst hovedet fuldstændigt af. Det kan være til et klassisk Manowar-nummer som ”[Manowarriors](http://www.youtube.com/watch?v=lmk0CPmtRSs)” eller ”[Righteous Glory](http://www.youtube.com/watch?v=Cn0vOILdGQI)”. På nummeret ”[El Gringo](http://www.youtube.com/watch?v=LPrNqCSB9Bg)”, der er taget fra soundtracket af samme navn, har bandet bevæget sig kort væk fra den nordiske mytologi og dykket ned i Ennio Morricones western-univers.

Der er altså lagt op til en klassik true metal-koncert med garanti for masser af god hegn, nye og klassiske metalhits d. 4. marts.

**Fakta om koncerten**:  
Manowar (US)  
4. marts kl. 20  
Store VEGA, Enghavevej 40, 1674 Kbh. V  
Pris: 575 kr. + gebyr - Forsalg via [www.vega.dk](http://www.vega.dk), Billetnet og på posthuse  
  
*For yderligere oplysninger kontakt venligst*Bettina Balle - Kommunikationsmedarbejder, VEGA, [bb@vega.dk](mailto:bb@vega.dk) - 3326 0959